कार का दरवाजा खोल ही नहीं सकती थी। वह रोके हुए था। कार के अंदर से विट्ठल जी तमाशा देख रहे थे। मुझे तो लग रहा था कि मन ही मन मुस्करा रहा था। मेरी सहायता को बाहर ही नहीं आ रहा था। यह वही विट्ठल था जो सब्जी खरीदते समय तो थैले ना उठाने पड़ें इसलिए आस पास नहीं फटकता था किन्तु यदि कपड़े, जूते, चप्पलों की दुकान के अन्दर जाऊँ या यहाँ तक की बाल कटवाने भी जाऊँ तो परछाई की तरह साथ लगा रहता था। मैंने बेबसी से कार के दरवाजे की तरफ देखा। बिना ए.सी.के ही सही परन्तु कार के अंदर होना कितना सुखद होगा।